આ વાતો સાંભળીને એલચી ગુસ્સાથી ધ્રુજવા લાગ્યો. એવું લાગતું હતું કે તે હલાક થઇ જશે. તેણે કહ્યું કે એ ઇસ્લામી બુદ્ધિવાન ! જરા વિનય અને વિવેકથી. જનાબ ઇસા અને તેમની વાલેદાની કસમ, જો આપ મારૂં ઇલ્મ અને કમાલો જાણતા હતે તો યકીનથી આ જ કેહતા કે સ્ત્રીઓએ મારી જેવો પૈદા નથી કર્યો. હું કમાલોનો સંગ્રહ છું. પરીક્ષા વખતે લોકોની કદર થાય છે. જો શંકા હોય તો અજમાવી જુઓ. જનાબ મોહદ્દીસ ફયઝે કાશાનીએ પોતાના ગજવામાં હાથ નાખ્યો અને બંધ મુઠ્ઠી કાઢીને પૂછ્યું : મારી આ મુઠ્ઠીમાં શું છે ? અર્ધા કલાક સુધી એલચી વિચાર કરતો રહ્યો. ચહેરો પીળો પડી ગયો, રંગ બદલાઇ ગયો.